[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Mitmed suuremad apteegiketid tegutsevad kahjumlikult"}, {"text_idx": "#000005", "text": "Eesti apteegiturgu kroonivad suured ketid, millest mo\u0303nigi on oma mastaabist hoolimata juba mitu aastat ja\u0308rjest pidanud otsa vaatama kahjumile. Pisut va\u0308hem kui kolmandik apteekidest kuulub Eestis proviisoritele, need va\u0308ikeettevo\u0303tted jo\u0303uavad enamasti ka kasumisse."}, {"text_idx": "#000006", "text": "Ko\u0303ige enam on Eestis u\u0308leeuroopalisse ketti kuuluvaid Benu apteeke - eelmise aasta lo\u0303pu seisuga 79 u\u0308ldapteeki. To\u0308o\u0308tajaid oli neis apteekides kokku 342 ning mullune ka\u0308ive 43,3 miljonit eurot. Kui aasta varem oli Benu Apteek Eesti kahjum 117 000 eurot, siis mullu saadi 158 000 eurot kasumit. Benu omanik on Tamro Eesti OU\u0308, tegelik kasusaaja aga La\u0308ti ettevo\u0303te Phoenix Baltics Holding SIA."}, {"text_idx": "#000007", "text": "Krediidiinfos on Benu tu\u0308tar- ja sidusettevo\u0303tete all va\u0308lja toodud ka 14 to\u0308o\u0308tajaga Mai Apteek OU\u0308, mis peab Pa\u0308rnus ja Pa\u0308rnumal nelja apteeki. 1,8 miljoni euro suuruse ka\u0308ibega firma teenis mullu ligi 6000 eurot kasumit."}, {"text_idx": "#000008", "text": "Alates 2020. aastast peab u\u0308ldapteekides seaduse ja\u0308rgi olema va\u0308hemalt 50-protsendiline osalus proviisoril ning Mai Apteegi puhul on no\u0303ue ta\u0308idetud, sest ettevo\u0303tte omanik on 50,98 protsendi ulatuses proviisor Ly Jaanson."}, {"text_idx": "#000009", "text": "Apteekide arvu poolest ja\u0308rgmine on Apotheka ehk Terve Pere Apteek OU\u0308, mille emaettevo\u0303te Magnum kuulub kontserni MM Grupp OU\u0308. Apothekal on Eestis 78 mu\u0308u\u0308gikohta ja 532 to\u0308o\u0308tajat. Ettevo\u0303tte ka\u0308ive oli mullu ko\u0303igist apteegikettidest suurim -- ligi 95 miljonit eurot. Samal ajal kasvab aasta-aastalt ettevo\u0303tte kahjum: kui 2014. aastal ja\u0308i see ligi 430 000 euro juurde, siis 2015. aasta kahjuminumber oli 1,26 ja mullu 1,8 miljonit eurot."}, {"text_idx": "#000011", "text": "Terve Pere Apteegi tu\u0308tarettevo\u0303tte Mustama\u0308e Apteek OU\u0308 alla kuulub veel neli apteeki, mis ja\u0308id mullu 3,4 miljoni eurose ka\u0308ibe juures u\u0308le 410 000 euroga kahjumisse."}, {"text_idx": "#000012", "text": "Apotheka nelja sidusettevo\u0303tte puhul on ta\u0308idetud ka proviisori osalusno\u0303ue, Mustama\u0308e Apteek kuulub aga sajaprotsendiliselt emaettevo\u0303ttele ja tegelik kasusaaja on Hollandi firma MM Holdings B.V."}, {"text_idx": "#000014", "text": "Euroapteegi ka\u0308ive oli mullu 30,2 miljonit eurot ja kahjum 65 336 eurot. Vo\u0303rreldes eelnenud aastaga suudeti aga kahjumit tunduvalt va\u0308hendada, sest 2015. aastal ja\u0308a\u0308di miinusesse u\u0308le 407 000 euroga."}, {"text_idx": "#000015", "text": "Su\u0308dameapteeke, mida peab Pharma Holding OU\u0308, on mulluse majandusaasta aruande ja\u0308rgi 69, millele lisandub viis frantsiisiapteeki. To\u0308o\u0308tajaid on apteegiketis kokku 364 ja oma turuosaks hindab ettevo\u0303te 17 protsenti."}, {"text_idx": "#000017", "text": "Mullu oli kogu kontserni ka\u0308ive 51,62 miljonit eurot, majandusaasta aruandes ei ole aga va\u0308lja toodud, millise osa ka\u0308ibest moodustas ka teistes valdkondades tegutsevas kontsernis Su\u0308dameapteekide tegevus. Apteegiketi 2015. aasta ka\u0308ive oli 3,56 miljonit eurot ja kasum 1,4 miljonit. Ta\u0308navu ma\u0308rtsist kuni mai lo\u0303puni oli Su\u0308dameapteekide ka\u0308ive 1,5 miljonit eurot."}, {"text_idx": "#000018", "text": "U\u0308likooli Apteeke pidaval Soome ettevo\u0303ttel Yliopiston Apteekki Oy on mullune majandusaasta aruanne esitamata, kuid maksuvo\u0303lgu 13 apteegi ja 78 to\u0308o\u0308tajaga ketil ei ole. Ta\u0308navu 1. ma\u0308rtsist kuni mai lo\u0303puni on nende ka\u0308ive olnud u\u0308le 2,7 miljoni euro."}, {"text_idx": "#000019", "text": "2015. aastal oli U\u0308likooli Apteekide ka\u0308ive ligi 10,6 miljonit eurot, kahjum aga u\u0308le 27 700 euro. Vo\u0303rreldes aasta varasemaga oli kahjum siiski va\u0308henenud, sest toona oli see u\u0308le 38 000 euro."}, {"text_idx": "#000020", "text": "Kuigi ei ole olemas ametlikku registrit sellest, kui paljude apteekide omanikud on proviisorid, na\u0308itab ravimiameti tegevuslubade andmestik, et 95 apteegil 338-st. Seega peab veidi enam kui kaks kolmandikku apteeke oma omandivormi 2020. aastaks muutma."}, {"text_idx": "#000021", "text": "Kuidas proviisorite juhitud apteekidel la\u0308heb? Krediidiinfost leiab andmeid 91 ta\u0308ielikult vo\u0303i suuremas osas proviisorite omandis olevate apteekidest. Nende po\u0303hjal vo\u0303ib o\u0308elda, et u\u0308ldiselt la\u0308heb va\u0308ikestel apteekidel kenasti, vaid mo\u0303ned u\u0308ksikud to\u0308o\u0308tavad kahjumiga. Enamasti on proviisorite apteegid maakohtades ja va\u0308iksemates linnades."}, {"text_idx": "#000022", "text": "Umbes kaht kolmandikku apteekidega tegelevaid ettevo\u0303tteid omab u\u0308ks proviisor. On ka kahe ja kolme proviisori ning proviisori enamusosalusega apteeke. Va\u0308hemusse ja\u0308a\u0308vad apteegid, kus proviisoritest omanikud on va\u0308hemuses ja jagavad osalust mitte-proviisorite vo\u0303i ka suuremate firmadega."}, {"text_idx": "#000023", "text": "Proviisorite apteegid ei hiilga va\u0308ga suurte kasumitega (kuigi ko\u0303ik apteegid ei ole ka oma majandusaasta aruandeid sel aastal esitanud), vaid na\u0308iteks Tallinnas ja Tartus on ette na\u0308idata suuremaid ka\u0308ibeid ja puhaskasumeid. U\u0308ldiselt ja\u0308a\u0308b silma, et paljude apteekide jaoks oli mo\u0308o\u0308dunud aasta kehvem: mu\u0308u\u0308gitulu oli va\u0308iksem, nagu ka kasum."}, {"text_idx": "#000024", "text": "Na\u0308iteks Jo\u0303hvi apteek teenis mullu 131 000 eurot puhaskasumit, kuid see on kolmandiku vo\u0303rra va\u0308hem kui mullu. Tartu Uusapteek saab ette na\u0308idata 97 000-eurose kasumi, Valga haigla apteek 810 000-eurose ja Nurme apteek Haapsalus 173 000-eurose kasumi. Pistu enam kui 17 000-eurose kahjumiga lo\u0303petas aasta Saaremaa Apteek OU\u0308. Uhke arengu eelmise aastaga vo\u0303rreldes on teinud Kalamaja apteek, mille kasum on mullusega vo\u0303rreldes 142 protsenti kasvanud -- ettevo\u0303te teenis 90 000 eurot."}, {"text_idx": "#000025", "text": "Enamasti u\u0308he kuni kolme omanikuga proviisorite enamusomandiga apteegid teenivad mu\u0308u\u0308gist tulu tavaliselt alla miljoni, paarisaja tuhande kuni poole miljoni euro u\u0308mber. Kasumid ja\u0308a\u0308vad mo\u0303nesajast eurost mitmeku\u0308mne tuhande, harvadel juhtudel ka mitmesaja tuhande euroni."}, {"text_idx": "#000026", "text": "Nagu mainitud, peaks 2020. aastast apteekide omanike ringis olema enam kui 50-protsendine osalus proviisoritel. Ravimiamet selgitab, et see puudutab vaid u\u0308ldapteeke ehk sama tegevusloaga vo\u0303ib avada ka haruapteeke ning nende juhataja on sama, kes u\u0308ldapteegilgi. U\u0308hel proviisoril vo\u0303ib u\u0308le 4000 elanikuga asulas olla kuni neli u\u0308ldapteeki, maapiirkondades ja va\u0308iksemates linnnades on aga lubatud avada piiramatult u\u0308ldapteeke."}, {"text_idx": "#000027", "text": "21 haruapteeki u\u0308le Eesti vo\u0303ib oodata sulgemine"}, {"text_idx": "#000028", "text": "Lisaks proviisorite enamusosaluse no\u0303udele kehtib apteekide avamisel veel u\u0308ks piirang, mis puudutab haruapteeke. Uute haruapteekide avamine on lubatud alla 4000 elanikuga asulates. Kehtiva ravimiseaduse ja\u0308rgi ta\u0308hendab see, et 9. juuniks 2019 tuleb u\u0308le 4000 elanikuga linnades olevate haruapteekide tegevus lo\u0303petada vo\u0303i luua asemele u\u0308ldapteek. Eestis puudutab see praeguste andmete ja\u0308rgi 21 apteeki, ko\u0303ige enam Euroapteeki."}, {"text_idx": "#000029", "text": "Euroapteegile ta\u0308hendab see Tallinnas viie, Tartus kolme, Narvas u\u0308he, Sillama\u0308e ainsa apteegi, Kohtla-Ja\u0308rvel u\u0308he, ainsa Maardu apteegi ehk kokku 12 haruapteegi sulgemist vo\u0303i nende asemele u\u0308ldapteekide asutamist."}, {"text_idx": "#000031", "text": "Benu apteekidest kahte vo\u0303ib ees oodata sulgemine: u\u0308ht Tallinnas ning teist Haapsalus."}, {"text_idx": "#000032", "text": "U\u0308likooli Apteegil ei ole haruapteeke. Su\u0308dameapteek ei ole eraldi ma\u0308rkinud haruapteeke, seega praeguste kodulehe andmete po\u0303hjal ei pea ta sulgema vo\u0303i asemele rajama u\u0308htki."}, {"text_idx": "#000033", "text": "Apteekrite liit on proviisorite enamusosaluse no\u0303udega pa\u0308ri: \"Apteekrite endi vaatepunktist on u\u0308leminek proviisoriapteekidele vajalik ja vo\u0303imalik. Mo\u0303ne hulgimu\u0308u\u0308ja omandis ja huvides tegutsev apteegisu\u0308steem aga mitte. Senine arengutee on tupik ning selle muutmine u\u0308ksnes kosmeetiliste vahenditega ei ole vo\u0303imalik,\" selgitas ERR-ile apteekrite liidu peaproviisor Kaidi Sarv."}, {"text_idx": "#000034", "text": "Apteekide ja apteekrite esindajad on aga seadusemuudatuse osas eri meelt: nii apteekrite liit kui proviisorite koda on avaldanud omandipiirangutele toetust, Eesti Apteekide U\u0308hendus aga peab omandipiiranguid vaba ettevo\u0303tlust riivavaks."}, {"text_idx": "#000037", "text": "O\u0303iguskantsler: apteegituru regulatsioonid vastavad po\u0303hiseadusele"}, {"text_idx": "#000038", "text": "Astrid Oolberg: olen proviisor ja ma ei taha hakata apteegiomanikuks"}, {"text_idx": "#000039", "text": "Ossinovski: ravimiseadus on ko\u0303igile ta\u0308itmiseks"}, {"text_idx": "#000040", "text": "Konkurentsiamet: apteegireformi pole senini piisavalt analu\u0308u\u0308situd"}, {"text_idx": "#000041", "text": "Apteegiomanike hinnangul killustab uus seadus ha\u0308sti toimivat su\u0308steemi"}, {"text_idx": "#000042", "text": "Sotsiaalkomisjon alustab apteekide piirangute vaagimist su\u0308gisel"}, {"text_idx": "#000044", "text": "Ministeerium alles kaalub, mida apteekide omandipiirangutega peale hakata"}, {"text_idx": "#000045", "text": "Benu apteegikett soovib proviisorite osalusno\u0303udest loobumist"}, {"text_idx": "#000047", "text": "Kohus ei rahuldanud 63 inimese kaebust valitsuse koroonapiirangute vastu"}, {"text_idx": "#000052", "text": "Galerii: \"Ainulaadne aastaka\u0308ik\" ta\u0308idab stuudio poliitikutega"}, {"text_idx": "#000053", "text": "Eleryn Tiit avaldas singli \"Vastassuunas\""}, {"text_idx": "#000057", "text": "Valimiskomisjoni juht tegi valimisseaduste muutmise paketi maatasa"}, {"text_idx": "#000062", "text": "RIA Elroni ku\u0308berru\u0308nnakust: to\u0303ena\u0308oliselt tuleb la\u0308hiajal uus selline ru\u0308nnak"}, {"text_idx": "#000063", "text": "Varek: Ko\u0303lvarti minevik vo\u0303ib takistada peaministritooli saada"}, {"text_idx": "#000067", "text": "Otse kell 10.15: seminar Eesti teaduseetika hetkeseisust ja tulevikust"}, {"text_idx": "#000070", "text": "Maailma vanim puitrajatis vo\u0303ib muuta senist arusaama kiviajast"}, {"text_idx": "#000073", "text": "Haigetele ja vanadele koertele hoiukodu pakkuv Irmeli: iga elu eest tuleb vo\u0303idelda"}, {"text_idx": "#000074", "text": "Ettevo\u0303te Ridango sattus ku\u0308berru\u0308nnaku alla"}, {"text_idx": "#000075", "text": "Valitsus loodab kuue kuuga uue maksu leida"}, {"text_idx": "#000076", "text": "Vahemere migratsioonisurve a\u0308hvardab Euroopa tu\u0308lli ajada"}, {"text_idx": "#000078", "text": "Vabariigi valimiskomisjon suhtub kriitiliselt valitsuse plaanidesse"}, {"text_idx": "#000080", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000081", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]